stanford-oval/wikipedia huggingface dataset:
דיוקנה של אן, נסיכת דנמרק
תיאור היצירה

הדיוקן מציג את אן, נסיכת דנמרק, בעמידה, כאשר ידה השמאלית מונחת על שולחן מכוסה קטיפה אדומה, ובידה הימנית היא מחזיקה מניפת נוצות יען מפוארת. המלכה לובשת מחוך עם שרוולים ארוכים המשתלשלים מטה, עשוי משי לבן המעוטר במוטיבים פרחוניים קטנים בצבעי אדום וזהב. החצאית עשויה מאותו בד ומקופלת בקפלים רחבים על פני קרינולינה עגולה – סגנון לבוש שאן חיבבה במיוחד. על צווארונה התחרתי הגבוה היא עונדת תכשיטים מפוארים בצורת האות S מוכתרת, רמז לאמה, סופיה ממקלנבורג-גיסטרו, וכן האותיות C4, מתנה מאחיה, כריסטיאן הרביעי, מלך דנמרק,  שניתנה לה בשנת 1611. בנוסף, היא עונדת סיכה עם הכיתוב IHS מתחת לצלב.
הרקע של הדיוקן מציג מבנה אדריכלי מפואר, אך נראה כי הוא אינו פרי יצירתו של הצייר ואן זומר, ואינו מהווה ייצוג של תכנונו של איניגו ג'ונס לשיפוץ קצהו המערבי של קתדרלת סנט פול – פרויקט שבוצע רק בתקופתו של המלך צ'ארלס הראשון.
היסטוריה ורקע

הציור נוצר בין השנים 1617–1618, והוא עשוי להיות הדיוקן שתועד בשנת 1649 בארמון המפטון קורט, כבן זוג לדיוקן אחר (RCIN 404446). ראש המלכה צויר על גבי פיסת בד נפרדת אשר שובצה בקנבס המקורי, דבר המרמז על כך שדמותה הפכה לדימוי פופולרי. גרסאות נוספות של הדיוקן מופיעות ברקע פשוט יותר.
מוצא ובעלות

הציור נוצר ככל הנראה עבור המלכה אן או בעלה. הוא נמכר ב-23 באוקטובר 1651 בארמון המפטון קורט תמורת 15 ליש"ט לרוכש בשם ג'קסון ואחרים (רישום מס' 24). ייתכן כי זהו הציור שתואר כ"המלכה אן בעמידה, מאת ואן זומר", שהוערך ב-20 ליש"ט והוחזק על ידי תומאס ביוצ'אמפ בעת הרסטורציה האנגלית. הציור הופיע ברשימות האחסון בארמון וייטהול בשנת 1666 (רישום מס' 632). במהלך המאה ה-18 ככל הנראה הוצג בגלריה בוינדזור, עד שהועבר לגלריית המלכה בארמון קנזינגטון בשנת 1818, שם הוא מופיע ברשימות 'הרזידנציות המלכותיות' של פיין משנת 1819 (RCIN 922155).
ביבליוגרפיה

Royal Collection Trust, Paul van Somer (c. 1576-1621) - Anne of Denmark (1574-1619), www.rct.uk (באנגלית)
ואז היא הגיעה

| --- | --- |

כרזת הסרט
 בימוי:  רועי פלורנטין
 הופק בידי:  חני קיצ'בסקי, משה אדרי, לאון אדרי
 תסריט:  שי להב
 עריכה:  ניר נחום
 שחקנים ראשיים:  מיכאל אלוני, חן אמסלם-זגורי, אפרת דור, שמואל וילוז'ני, מיקי קם
 מוזיקה:  תום שרפשטיין
 צילום:  עידו ברלד
 מדינה:  ישראל ישראל
 הקרנת בכורה:  2017
 משך הקרנה:  90 דקות
 שפת הסרט:  עברית
 סוגה:  קומדיה רומנטית
 דף הסרט ב־IMDb
ואז היא הגיעה הוא סרט קומדיה רומנטית ישראלי משנת 2017, עם מיכאל אלוני, אפרת דור וחן אמסלם-זגורי בתפקידים הראשיים.
תקציר העלילה

דן פרייליך (מיכאל אלוני), צעיר מאופק ומנומנם, מבלה את ימיו כעורך דין במשרד של אביו שבחיפה ועתיד להתחתן עם חברתו הנצחית, תמר (אפרת דור). אולם כשדן פוגש את מירב (חן אמסלם-זגורי), מלצרית ירושלמית יפה, תוכניותיו משתנות והוא מתאהב עד מעל הראש. בעידודה של מירב, הוא מחליט לחזור לאהבתו הישנה - המוזיקה - אך מכאן המצב הולך ומסתבך, ודן מוצא את עצמו כלוא במשולש אהבה מטלטל.
הדמויות הראשיות בסרט

מיכאל אלוני - דן פרייליך
חן אמסלם-זגורי - מירב לוי
אפרת דור - תמר הראל
גל פרידמן - עידו ברגר
טל טירנגל - רונן "שולצי" שולצמן
שמואל וילוז'ני - אברהם "אברום" פרייליך
מיקי קם - צילה פרייליך
מעיין קילצ'בסקי - נגה פרייליך
עינת שרוף - עדנה לוי
גידי גוב - השופט אבישי רוזן
אלכס חקון - אנחל הרשקוביץ
יעל טל - חפציבה שולצמן
אורנה בנאי - חיננית הצלמת
יואב קוטנר - עצמו
איריס שמי- נעמי קרמר
קורנל ויילד

| --- | --- |
קורנל ויילד בסרט ההצגה הגדולה בתבל
קורנל ויילד בסרט ההצגה הגדולה בתבל
 לידה:  13 באוקטובר 1913 פרייבידזה (Prievidza) הונגריה
 פטירה:  16 באוקטובר 1989  (בגיל 76) לוס אנג'לס, קליפורניה
 מקום קבורה:  בית הקברות ווסטווד וילג' 
 שם במה:  Cornel Wilde 
 שם לידה:  Weisz Kornél Lajos 
 סוגה מועדפת:  מערבון 
 מדינה:  ארצות הברית, ממלכת הונגריה 
 תקופת הפעילות:  1935–1987 (כ־52 שנים)
 מקום לימודים:  אוניברסיטת קולומביה  המכללה לרופאים וכירורגים של אוניברסיטת קולומביה  תיכון טאונסנד האריס 
 בן או בת זוג:  ג'ין וולאס (1951, 4 בספטמבר 1951–1981)  פטרישה נייט (1937–1951) 
 צאצאים:  קורנל וולאס ויילד 
 פרסים והוקרה:  כוכב בשדרת הכוכבים בהוליווד 
 פרופיל ב-IMDb
 
קורנל ווילד (באנגלית: Cornel Wilde;‏ 13 באוקטובר 1913 - 16 באוקטובר 1989) היה שחקן קולנוע, במאי קולנוע ומפיק סרטים אמריקאי יהודי.
קורות חיים

נולד בשם קורנל לאיוש וייס (Kornél Lajos Weisz) בעיר פרייבידזה בממלכת הונגריה (כיום סלובקיה) להורים יהודים. ב-1920 היגרה המשפחה לארצות הברית וכחלק מתהליך האמריקניזציה שונה שמו לקורנליוס לואיס ויילד. הוא למד רפואה בסיטי קולג' של ניו יורק, גמר שלוש שנים בהצטיינות וקבל מלגה לאוניברסיטת קולומביה אך החליט לפרוש. כמו כן עסק בסיף ועמד להצטרף לנבחרת הסיף של ארצות הברית לאולימפיאדת ברלין אך החליט לפרוש ולהתמסר למשחק. הוא ניצל את מיומנותו בסיף באחדים מסרטיו.
ויילד למד משחק והחל להופיע בתפקידים קטנים בברודוויי. הוא החל להופיע בסרטים ב-1937 בתפקידים קטנים. הפריצה הגדולה שלו הייתה בסרט שיר שייזכר - "A Song to Remember" על חיי פרדריק שופן ובו הופיע בתפקיד הראשי כשופן. תפקיד זה זיכה אותו במועמדות לפרס אוסקר לשחקן הטוב ביותר. ב-1941 הופיע בסרט "הרי הסיירה הגבוהים" עם המפרי בוגרט. ב-1947 הופיע בתפקיד ראשי בסרט "לנצח אמבר" בבימויו של אוטו פרמינגר.
לאחר מכן הופיע במספר סרטים אפלים: "בצבת הקנאה" לצידה של ג'ין טירני (1945), "Road House"‏ (1948) ו-"Shockproof"‏ (1948, לצידה של אשתו הראשונה פטרישיה נייט).
ב-1952 שיחק בתפקיד ראשי בסרטו של ססיל ב. דה-מיל "ההצגה הגדולה בתבל" לצידה של בטי האטון.
בשנות ה-50 הקים ויילד חברת הפקה ושיחק בכמה מהסרטים אותם הפיק כמו: "הארגון" (1955, לצד אשתו השנייה ג'ין וואלאס). ב-1965 הפיק וביים את הסרט "The Naked Prey" (הטרף העירום) בו שיחק צייד עירום הנמלט על נפשו מפני אנשי שבטים פראיים באפריקה.
ב-1963 ביים ושיחק בסרט "Lancelot and Guinevere", ב-1967 ביים ושיחק בסרט "Beach Red" וב-1970 ביים את הסרט "No Blade of Grass". כן הופיע במספר סדרות טלוויזיה כמו לוסי אהובתי וכתב מספר תסריטים.
חיי משפחה

היה נשוי לשחקנית פטרישה נייט בשנים 1937–1951 ונולדה להם בת אחת - ונדי.
ב-1951 נישא לשחקנית ג'ין ואלאס שהופיעה איתו במספר סרטים ולהם בן משותף - קורנל ואלאס ויילד ג'וניור. הם התגרשו ב-1981.
ויילד מת בגיל 76 מלוקמיה. על תרומתו לתעשיית הקולנוע הוא זכה בכוכב בשדרת הכוכבים של הוליווד.
נמלטים

ערך זה עוסק בסדרת טלויזיה אמריקאית. אם התכוונתם לסדרת טלוויזיה רוסית, ראו .
| --- | --- |

פתיח הסדרה
 סוגה:  דרמה המשכית   מתח   פעולה   פשע
 יוצרים:  פול שורינג
 בימוי:  פול שורינג 
 שחקנים:  ונטוורת' מילר   דומיניק פרסל   רוברט נפר   אמורי נולסקו   רוקמונד דנבר (עונות 1, 2, 4, 5)   פיטר סטורמר (עונות 1, 2)   שרה ויין קליס   וייד ויליאמס   מרשל אולמן   רובין טאני (עונות 1, 2)   ויליאם פיכטנר (עונות 2 - 4)   פול אדלשטיין (עונות 1, 2, 4, 5)   ג'ודי לין או'קיף (עונות 3, 4)   ליאון רוסום (עונות 2 - 4)   כריס ונס (עונות 3, 4)   דני גרסיה (עונה 3)   רוברט וויסדם (עונה 3)  רג'י לי (עונה 2)   ליין גאריסון (עונות 1–2)   ענבר לביא  (עונה 5)
 פסקול:  Prison Break Anthem 
 ארץ מקור:  ארצות הברית ארצות הברית
 שפות:  אנגלית 
 מקום התרחשות:  לוס אנג'לס, ונקובר, פנמה סיטי, רבאט, קזבלנקה, טורונטו, דאלאס, פנסקולה, שיקגו, ג'ולייט, ורזאזאת 
 מספר עונות:  5
 מספר פרקים:  90   סרט טלוויזיה
 הפקה
 מפיקים בפועל:  מרטי אדלסטיין, מאט אולמסטד, Kevin Hooks, Michael Pavone, פול שורינג, ניל מוריץ, ברט ראטנר, נלסון מקורמיק 
 חברת הפקה:  פוקס המאה ה-20, Original Film 
 הפצה:  פוקס המאה ה-20 בטלוויזיה, דיסני+, הולו, נטפליקס, Xfinity Streampix 
 עורכים:  ג'יימס קובלנץ 
 אתר צילומים:  Joliet Correctional Center 
 צלמים:  רובי גרינברג 
 מוזיקה:  רמין ג'וואדי 
 אורך פרק:  43 דקות
 שידור
 רשת שידור:  FOX
 רשת שידור בישראל:  yes stars Action   סטאר וורלד   נטפליקס
 תקופת שידור מקורית:  29 באוגוסט 2005 – 30 במאי 2017
 קישורים חיצוניים
 www.fox.com/prison-break/
 דף התוכנית ב-IMDb
 
נמלטים (באנגלית: Prison Break) היא סדרת טלוויזיה אמריקאית מסוגת דרמה המשכית שארבע עונותיה הראשונות שודרו ברשת פוקס החל מ־29 באוגוסט 2005 ועד 15 במאי 2009. העונה החמישית שודרה כעבור כ-8 שנים, מ-4 באפריל ועד ל-30 במאי 2017. עלילת הסדרה בעונה הראשונה סובבת אחר מייקל סקופילד (ונטוורת' מילר), המנסה לחלץ מהכלא את אחיו, לינקולן בורוז (דומיניק פרסל), עליו נגזר עונש מוות על רצח שלא ביצע. הסדרה הופקה על ידי פול שורינג.
בישראל שודרה הסדרה בערוץ yes stars 2, ולאחר מכן ב-yes stars Action בלוויין ובערוץ סטאר וורלד ב־HOT עד 2009. הצלחת הסדרה גרמה למפיקים לשנות את התסריט כדי להוסיף עונות נוספות, מעבר לאלה שתוכננו מראש. ב-12 בדצמבר 2017 הודיע דומיניק פרסל בחשבונו באינסטגרם כי עתידה לצאת עונה שישית לסדרה. ב-4 בינואר 2018 אישרה רשמית רשת FOX כי העונה ה-6 נמצאת בשלבי פיתוח מוקדמים, ואולם באוגוסט 2019 FOX הודיעה על ביטולה.
ההשראה

מקור ההשראה לסדרה הוא רעיון שהוצע לתסריטאי פול שורינג על ידי חברתו, על פיו תתבסס העלילה על אדם שיכניס את עצמו לכלא בכוונה, על־מנת לברוח משם אחר כך. בהמשך, הוסיף שורינג לעלילה את האח שהורשע על לא עוול בכפו ואת הקנוניה הנרקמת סביבו. ב-2003 העלה שורינג את הרעיון בפני אולפנים שונים, בהם גם אולפני פוקס, אך נדחה. העלייה בפופולריות של סדרות מתח שבועיות כגון "אבודים" ו־"24", הביאו את אולפני פוקס להימלך בדעתם, והם החלו בהפקת הסדרה ב-2004.
סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 22 | 22 | 29 באוגוסט 2005 | 15 במאי 2006 |
|  | 2 | 22 | 22 | 21 באוגוסט 2006 | 2 באפריל 2007 |
|  | 3 | 13 | 13 | 17 בספטמבר 2007 | 18 בפברואר 2008 |
|  | 4 | 23 | 23 | 1 בספטמבר 2008 | 15 במאי 2009 |
|  | 5 | 9 | 9 | 4 באפריל 2017 | 30 במאי 2017 |
עלילת הסדרה

מוטיב עלילתי בולט לאורך רוב פרקי הסדרה הוא מאבק מוחות של הדמות הראשית, מייקל סקופילד מול ארגון צללים בשם "החברה". בכל פרק מתגלה נדבך נוסף בתוכנית המורכבת של מייקל ומנגד - מאמצי "החברה" להכשילו. זאת, למעט בעונה הראשונה, בה זהות האויב טרם נודעה למייקל וחבריו, ובעונה החמישית (לאחר פירוק ה"חברה"), בה מייקל וחבורתו נלחמים מול דאעש ו"פוסידון" - סוכן CIA שערק.
עלילת הסדרה > עונה 1

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה.
על ידי ראיות מפוברקות מורשע לינקולן בורוז, אחיו הגדול של מייקל, ברצח של טרנס סטדמן, אחיה של סגנית נשיא ארצות הברית. על לינקולן נגזר עונש מוות, כשההוצאה להורג מתוכננת להתבצע בקרוב באמצעות כיסא חשמלי. חרף הרשעתו מתעקש לינקולן שהוא חף מפשע, ושהוא הופלל בזדון. אחיו של לינקולן, מייקל סקופילד, מחליט להיחלץ לעזרתו.
על מנת להצטרף לאחיו ולעזור לו לברוח מהכלא, מבצע מייקל שוד מזוין, שעונשו הוא מאסר בפועל. הוא מבקש לרצות את מאסרו בכלא באזור עיר מגוריו - שיקגו, כדי להגיע לכלא "פוקס ריבר", שבו נכלא אחיו. במשך חודשים קודם לכן תכנן מייקל בדקדוק רב את אופן הבריחה מהכלא. זאת, הודות להשכלתו כמהנדס בניין ובעזרת תוכניות המתאר של הכלא, שהיו ברשותו בזכות היותו שותף בחברה שבצעה שם שיפוצים. לשם כך, הוא קיעקע על פלג גופו העליון את מפת הכלא, את מסלול הבריחה ונתונים נוספים שיעזרו לו. במהלך מימוש תוכניתו, עובר מייקל מכשולים רבים, כולל מכות, יוצר קשרים עם אסירים אחרים, עם אנשים מצוות עובדי הכלא ואפילו עם מנהלו.
במקביל למאמץ הבריחה של מייקל מן הכלא, חברת ילדות של אחיו לינקולן, עורכת הדין ורוניקה דונובן, פועלת מבחוץ כדי לחשוף את הקנוניה שהובילה להפללתו. היא מגלה עובדות המעוררות בה חשדות וגורמת למפליליו של לינקולן, סוכני "החברה", לדלוק בעקבותיה. בכל פעם שהיא מצליחה לעלות על ראיות שיכולות להצביע על חפותו של לינקולן, תוכניותיה משתבשות ומוכשלות בידי אנשי "החברה". לבסוף מייקל ולינקולן מצליחים להימלט מכלא פוקס ריבר בעזרתה של רופאת הכלא, שרה טנקרדי, וורוניקה מוצאת את ההוכחה החותכת לחפותו של לינקולן: טרנס סטדמן, שאותו כביכול לינקולן רצח, עדיין חי.
שידורי העונה החלו ב־29 באוגוסט 2005 והסתיימו ב־15 במאי 2006.
עלילת הסדרה > עונה 2

פרקים 23 - 44 (22 פרקים). החלה ב־21 באוגוסט 2006 והסתיימה ב־2 באפריל 2007.
עונה זו מתמקדת במרדף של שלטונות החוק אחר שמונת הנמלטים מפוקס ריבר: מייקל סקופילד, לינקולן בורוז, פרננדו סוקרה, ג'ון אברוצי, בנג'מין "סי־נוט" פרנקלין, תיאודור "טי־באג" באגוול, דייוויד "טווינר" אפולסקיס, וצ'ארלס "הייוואייר" פאטושיק. צ'ארלס ווסטמורלנד שהיה שותף לבריחה מן הכלא, מת בתחילתה בגלל חתך עמוק בבטן, שנגרם לו במאבקו עם הסוהר הראשי, קפטן בראד בליק, כשזה גילה את הבריחה. עם זאת, טרם מותו הספיק ווסטמורלנד לגלות למייקל כי הוא ד. ב. קופר, ששדד בעבר חמישה מיליון דולר וקבר אותם באתר "דאבל קיי" בצפון-מערב יוטה. מיד אחרי הבריחה, מתחילות הרשויות במרדף לאיתור ותפיסת הנמלטים, בראשות מחלקת ה-FBI בשיקגו, בראשותו של הסוכן הפדרלי אלכסנדר מהון (שהוא גם איש ה"חברה"). בפרקי העונה הראשונים, רוב הנמלטים מנסים להשתלב בחיים מחוץ לכלא ולהתאחד עם היקרים להם. אלכס מהון המוביל את המרדף אחר הנמלטים מתגלה כדמות מסתורית ומורכבת, שמצליח בכל פרק לפענח חלק נוסף בתוכנית של מייקל סקופילד, ובטוח שיצליח להגיע למייקל - המוח שמאחורי הבריחה. מסע החיפוש של ורוניקה אחר ראיות לחפותו של לינקולן מסתיים, כשמאבטח של טרנס סטדמן יורה בה, לאחר שחשפה את מחבואו. שמונת הנמלטים מתפצלים כל אחד לדרכו, אך כולם מעוניינים להגיע ליוטה, ולמצוא את חמשת מיליוני הדולר ששדד צ'ארלס ווסטמורלנד לפני שנים, והחביא שם. בינתיים, אל.ג'יי, בנו של לינקולן, הסתבך גם הוא ונרדף על ידי סוכני "החברה"; בהמשך הוא מופלל ברצח אמו ואביו החורג על ידי אנשי "החברה". הוא נתפס ומועבר למרכז מעצר באריזונה, ואביו - לינקולן, נחוש לחלץ אותו משם.
במקביל לחיפושיו של מהון ורדיפתו אחרי האחים, שליחים נוספים של "החברה" דולקים אחריהם, כשבמהלך העונה מתבררת הסיבה: אביהם של השניים היה מבכירי ה"חברה", אך עזב לאור השחיתויות והפשעים אשר להם היה עד. "החברה" רצתה להתנקם בו על ידי כך שהפלילה את לינקולן ברצח. כעת, לאחר בריחתם מן הכלא, "החברה" מעוניינת במותם ומגייסת משאבים רבים להשגת מטרתם זו, כולל הסוכן אלכסנדר מהון - אותו הם סוחטים כדי שיעזור להם. בשלב מסוים מצטרף אל האחים סוכן ממשלתי אחר בשם פול קלרמן (אותו פגשנו בעונה הראשונה), שמחליט לעזור להם כנגד "החברה", אשר מבקשת כעת לחסלו; ביחד איתו הם מצליחים להשיג הוכחה חותכת לחפותו של לינקולן. בהמשך, קלרמן אף הופך לעד מרכזי כנגד "החברה" ובעדותו גורם למעשה לזיכוי שרה טנקרדי ולינקולן בורוז מכל אשמה. שרה ומייקל נפגשים באמצעות רמזים שמייקל שלח לה בדואר, והיא מצטרפת לאחים בבריחתם מפני הרשויות. סוכן ה"חברה", קים, שרודף אחריהם - כמעט מצליח לירות בלינקולן, מכיוון ש"החברה" רצתה שרק מייקל יישאר בחיים, אך אז מקדימה אותו ויורה בו בדיוק כשנשמעות סירנות המשטרה ברקע. השלישייה מתפצלת, לינקולן מצליח לברוח אך שרה ומייקל נלכדים. מייקל לוקח על עצמו את האשמה לרצח הסוכן, ובהעמידו פנים שחטף את שרה, הוא מצילה ממאסר, בעוד הוא עצמו נלקח לכלא מסתורי שקרוי "סונה".
עלילת הסדרה > עונה 3

פרקים 45 - 57 (13 פרקים). החלה ב־17 בספטמבר 2007 והסתיימה ב־18 בפברואר 2008.
בעונה זו מייקל הוא זה שנמצא מאחורי הסורגים, כאשר אחיו לינקולן חופשי. במהלך העונה מתברר שלאור ניסיונותיה הכושלים של "החברה" לחסל את האחים הם החליטו להכניס את מייקל לכלא שנקרא "סונה" על מנת שיבריח משם אסיר אחר בשם וויסלר (לאחר ההצלחה שהוא הוכיח בבריחתו מבתי סוהר). מייקל ולינקולן נאלצים לשתף פעולה עם התוכנית מאחר ש"החברה" חטפה את שרה (אהובתו של מייקל) ואל.ג'יי (בנו של לינקולן) ומאיימת להרוג אותם אם האחים לא ישתפו פעולה. לאחר ניסיון חילוץ כושל, "החברה" הורגת את שרה ושולחת את ראשה אל לינקולן כאיום. מייקל (שהגיע ל"סונה" בפרק האחרון של העונה השנייה), נחשף לסכנות האורבות לו בכל פינה. בכלא זה כלואים פושעים קשים ואכזריים במיוחד, ועקב מרידות שהיו בכלא ופגיעה בסוהרים, התקשו הסוהרים לשלוט בכלא, ועל כן נטשו אותו והניחו לאסירים להתנהל בצורה עצמאית, כשהם שומרים על המתקן רק מבחוץ. אל הכלא מתגלגלים גם בראד בליק (הסוהר הראשי לשעבר מפוקס ריבר), תיאודור "טי־באג" באגוול ואלכס מהון, סוכן ה-FBI. גם פרננדו סוקרה משתתף בעונה זו, כעוזר מחוץ לכלא ובמשרה של קברן הכלא. בתוככי הכלא מתקיימת היררכיה שנתקבעה בכוח, לאו דווקא פיזי. מנהיג הכלא הוא אסיר בעצמו, ולו כסף רב, חדר מפואר ועוזרים-משרתים, בעוד שישנם אסירים שגם הבגדים הופשו מהם. כבר בפרק הראשון, מייקל נאלץ להתמודד עם מנהיג הכלא - "לצ'רו".
במהלך העונה מסתבר שוויסלר, אשר עד אז הציג עצמו כדייג תמים מקלברי שנסחט על ידי "החברה", הוא למעשה איש משלהם שכלוא שם; חברתו סופיה, שנתפסה על ידי "החברה", משמשת ככיסוי כדי שמייקל ולינקולן לא יחשדו בו. לאחר תכנונים רבים מייקל מצליח לברוח יחד עם עוד 3 אסירים, ג'יימס וויסלר, אלכס מהון ולואיס מקגריידי (בחור צעיר שעזר למייקל), ומבצע החלפה מול "החברה" תמורת אל.ג'יי; אבל, חברתו של וויסלר, סופיה, נורית במהלך החילופין. העונה מסתיימת בכך שמייקל מבין כי וויסלר רק העמיד פני תמים; מייקל נשבע לנקום ברוצחיה של שרה. סופיה מאושפזת בבית חולים ולינקולן מבקש ממייקל לא להמשיך עמו במסע הנקמה אלא להישאר עם סופיה ואל.ג'יי. סוקרה נתפס ומואשם בסיוע לנמלטים ומוכנס בעצמו ל"סונה". וויסלר, אלכס מהון ונציגה של "החברה" (גרטשן) חוברים יחדיו לתוכנית שעתידה לא ברור.
עלילת הסדרה > נמלטים: הבריחה האחרונה

בסיום הפרק האחרון של העונה הרביעית, שודר אפילוג וב-24 במאי 2009 שודר סרט-טלוויזיה (Prison Break: The Final Break) המורכב בעצם משני פרקים מחוברים שבהם עלילת הסרט מתרחשת בין סיום העלילה של העונה הרביעית לבין האפילוג.
ביום חתונתם של שרה ומייקל, עוצרים את שרה על הרצח של אמו של מייקל. שרה נכנסת לכלא נשים קשוח במיוחד ומקבלת יחס אלים מהאסירות והסוהרות גם יחד. מייקל מנסה להבריח אותה ובמקביל מהון מספק ל־FBI מידע על תוכנית הבריחה של מייקל, אבל לפני דלת היציאה מתברר שבשביל שתוכל שרה לברוח, מייקל יצטרך להקריב את עצמו ולהתחשמל למוות. מייקל עושה זאת ומת. לאחר מכן צופים שרה ולינקולן בסרטון שהכין להם מייקל למקרה שלא ישרוד, בסרטון הוא חושף את העובדה שימות בכל מקרה בעוד מספר חודשים כתוצאה מהגידול בראשו ומביע את שמחתו על כך ששרה ולינקולן חופשיים.
עלילת הסדרה > עונה 5

העונה החמישית שודרה בהקרנת בכורה בערוץ FOX ב-4 באפריל 2017 והיא כללה רק 9 פרקים.
כשבע שנים לאחר מותו של מייקל, שנאבק במחלה קשה, מתברר לקרוביו על ידי מכתב ותמונה ששלח מייקל לטי באג שהוא עדיין בחיים וכלוא בתימן בתנאי מאסר קשים. כשאחיו לינקולן ואשתו (לשעבר) שרה מגלים שהוא חי, הם מתחילים לתכנן את הבריחה המסובכת, בזמן שבמדינה משתוללת מלחמת אזרחים אכזרית. לינקולן מגייס את בנג'מין "סי-נוט" פרנקלין, שהתאסלם, כדי שיעזור לו לאתר ולחלץ את מייקל אלא שכשהם מגיעים לתימן, מייקל מתכחש אליהם ומזדהה בתור "קניאל אאוטיס" דמות של טרוריסט מבוקש. בהמשך מתברר שסוכן CIA המכונה פוסידון הפליל את מייקל ברצח סגן ראש ה־CIA וסחט אותו על מנת שיחלץ אנשים שונים מבתי כלא שונים ברחבי העולם והוא נשלח לתימן כדי לחלץ את מנהיג דאעש אבו רמאל. במקביל פוסידון התאהב בשרה והתחתן איתה תחת השם גייקוב אנטון ולכן הפליל את מייקל ברצח.
במהלך העונה מייקל מצליח לברוח מהכלא בתימן בדרכים מתוחכמות, חוזר לארצות הברית, כולא ומפליל את פוסידון ברצח שבו הופלל (רצח סגן ראש ה-CIA) ומזכה את עצמו.
שחקנים ודמויות > דמויות משנה

ניק סוורין (פרנק גרילו) (עונה 1) – עורך דין מארגון "פרויקט צדק". מחליט לעזור לוורוניקה לשחרר את לינקולן כאשר זו מגיעה לחברה לברר מידע. נרצח על ידי המאפיה.
| שחקן> הנמלטים | דמות> הנמלטים | עונות> הנמלטים | הערות> הנמלטים |
| --- | --- | --- | --- |
| ונטוורת' מילר | מייקל סקופילד | 1-5 | שמונת הנמלטים (מהעונה הראשונה) |
| דומיניק פרסל | לינקולן בורוז | 1-5 | שמונת הנמלטים (מהעונה הראשונה) |
| אמאורי נולסקו | פרננדו סוקרה | 1-5 | שמונת הנמלטים (מהעונה הראשונה) |
| פיטר סטורמר | ג'ון אברוצי | 1-2 | שמונת הנמלטים (מהעונה הראשונה) |
| רוקמונד דנבר | בנג'מין מיילס "סי-נוט" פרנקלין | 1-2, 4-5 | שמונת הנמלטים (מהעונה הראשונה) |
| רוברט נפר | תיאודור "טי-באג" באגוול | 1-5 | שמונת הנמלטים (מהעונה הראשונה) |
| ליין גאריסון (אנ') | דייוויד "טווינר" אפולסקיס | 1-2 | שמונת הנמלטים (מהעונה הראשונה) |
| סילאס וייר מיטשל | צ'ארלס "הייוויאר" פאטושיק | 1-2 | שמונת הנמלטים (מהעונה הראשונה) |
| מיוז ווטסון | צ'ארלס ווסטמורלנד (די. בי. קופר) | 1 | מת בזמן ההימלטות |
| ג'ו ננוז | מנצ'ה סנצ'ז | 1-2 | נתפס בזמן ההימלטות |
בני ברית של הנמלטים
| פרנק גרילו | ניק סוורין | 1 | עורך דין מארגון שפועל נגד עונש מוות, נרצח על ידי המאפיה |
| רובין טאני | ורוניקה דונובן | 1-2 | חברת ילדות של לינקולן בורוז, נרצחה על ידי החברה |
| מרשל אלמן | לינקולן בורוז ג'וניור (אל.ג'יי) | 1-4 | בנו של לינקולן בורוז |
| שרה ויין קליס | ד"ר שרה טנקרדי | 1-2, 4-5 | הרופאה של פוקס ריבר ואהובתו של מייקל |
| אנטוני ג'ון דניסון | אלדו בורוז | 1-2 | אביהם של מייקל ולינקולן, נרצח על ידי אלכסנדר מהון |
| קמיל גואטי | מריקרוז דלגדו | 1-3 | בת זוגו של סוקרה שנכנסת להריון ממנו |
| ענבר לביא | שיבא | 5 | בת ברית של "סי נוט", ואהובתו של לינקולן |
ציידי הנמלטים
| ווייד וויליאמס | קפטן בראד בליק | 1-4 | הסוהר הראשי בפוקס ריבר |
| ויליאם פיכטנר | אלכסנדר מהון | 2-4 | סוכן מיוחד של ה־FBI |
| מאט דיקארו | רוי גרי | 1-2 | סוהר בפוקס ריבר, נרצח על ידי "טי-באג" |
| סטייסי קיץ' | הנרי פופ | 1-2 | מנהל פוקס ריבר |
| ברברה איב האריס | לטיסיה לנג | 2-4 | סוכנת FBI, שותפתו של מהון |
שותפים לקונספירציה
| פטרישיה ווטיג | קרוליין ריינולדס | 1-2 | סגנית נשיא ארצות הברית ומאוחר יותר נשיאת ארצות הברית |
| ג'ון בילינגסלי (עונה 1) | טרנס סטדמן | 1 | אחיה של נשיאת ארצות הברית שמתגלה כחי |
| ג'ף פרי (עונה 2) | טרנס סטדמן | 2 | אחיה של נשיאת ארצות הברית שמתגלה כחי |
| פול אדלשטיין | פול קלרמן | 1-2, 4-5 | סוכן "החברה" |
| דני מק'ארתי | דניאל הייל | 1 | סוכן "החברה", שותפו הראשון של קלרמן |
| מייקל גסטון | קווין | 1 | סוכן "החברה", נרצח על ידי קלרמן |
| מישל פורבס | סמנת'ה ברינקר | 1 | סוכנת "החברה" |
| רג'י לי | ויליאם "ביל" קים | 2 | סוכן "החברה" |
| ליאון רוסום | ג'ונתן קראנץ' | 2-4 | מנהל "החברה", מכונה ה"גנרל" |
| קראס וויליאמס | וויט מת'יוסון | 4 | סוכן "החברה" |
| ג'ודי לין או'קיף | גרטשן מורגן | 3-4 | סוכנת "החברה" |
| גרהם מקטביש | פרגוסון | 3 | שומר ראש של קראנץ' |
| קת'לין קווינלן | כריסטינה רוז סקופילד | 4 | אימם של מייקל ולינקולן, שמסתבר חיה ועובדת ב"חברה" |
דמוית נוספות
| ג'ון הארד | פרנק טנקרדי | 1 | מושל אילינוי ואביה של ד"ר שרה טנקרדי |
| דילן מינט | מייקל סקופילד בצעירותו | 1-3 | מייקל סקופילד בצעירותו |
| דומיניק קיטינג | אנדרו טייג | 3 | אחד האסירים בכלא סונה |
| ריק יון | ג'ה | 5 | אסיר קוריאני בתא של מייקל בכלא בתימן |
שחקנים ודמויות > פרטים נוספים על השחקנים

השחקן ג'ף פרי החליף את ג'ון בלינגסליי בדמות של טרנס סטדמן, משום שבילינגסליי נבחר להיות שחקן קבוע בדרמה של רשת ABC, בשם "The Nine".
השחקן סטייסי קיץ' שמשחק את מנהל הכלא, הנרי פופ, היה אסיר בעצמו במשך מספר חודשים בכלא באנגליה על אשמת הברחת קוקאין בשנות ה־80. מנהל הכלא בו שהה שימש השראה לדמות של המנהל פופ.
השחקנית שרה וויין קליס (ד"ר שרה טנקרדי), שיחקה בשתי עונותיה הראשונות של הסדרה. עקב הריונה של קליס, נאלצה הפקת הסדרה לרצוח את דמותה, אך בעקבות מחאת מעריצי הסדרה, הוחזרה דמותה לעונות הרביעית והחמישית ששודרו בשנים 2008 ו-2017 בהתאמה. בנוסף הייתה המועמדת הראשונה שהמפיקים בחנו לתפקיד ואף השחקנית הבכירה הראשונה שנבחרה בכלל. דווקא שני השחקנים הראשיים, דומיניק פרסל (לינקולן בורוז) ווונטוורת' מילר (מייקל סקופילד), היו האחרונים להצטרף לצוות. מילר נבחר שישה ימים לפני תחילת ההפקה ופרסל הגיע שלושה ימים לאחר מכן.
חלק מדמויות הרקע בכלא היו אסירים לשעבר של בית הסוהר "ג'ולייט", בו צולמה הסדרה.
הפקה > אתרי צילום

רוב העונה הראשונה צולמה בבית הסוהר ג'ולייט הנמצא בעיר ג'ולייט שבאילינוי ואשר נסגר ב-2002, סצנות חיצוניות צולמו באזורים הסובבים את העיר, כגון וודסטוק ושיקגו. אתרי צילום נוספים היו נמל התעופה שיקגו או'הייר וטורונטו, אונטריו שבקנדה.
העונה השנייה צולמה בדאלאס, טקסס ובאזורים הסובבים לה. שלושת הפרקים האחרונים של העונה צולמו בפנסקולה, פלורידה, לצורך ייצוג פנמה. העונה החמישית צולמה במרוקו, לצורך ייצוג תימן.
הפקה > יוצרים ומפיקים

מרטי אדלשטיין – מנהל הפקה
גארי א. בראון – מפיק
ברט ראטנר - מפיק
זאק אסטרין – כותב ופקח הפקה
הפקה > אנשי צוות נוספים

מנהלי הצילום – רובי גרינברג, כריס הנלי, בוב לאבונג', ודנטה ספינוטי
עורכי התמונות – ג'יימס קובלנז, אטיין דס לאוריארס, סקוט ד. אילרס, קאיה פאר ומארק אלפריץ'
מלחין המוזיקה – ראמין ג'ואדי
רשם הפקה – גארי בו וגארי פראטקוף
איפור קעקועים – מייק מאקאש
מלכי הבריחה

רוברט נפר הופיע בתפקיד אורח בדמותו של טי באג ב-2011 בפרק השלישי של הסדרה "מלכי הבריחה" שנוצרה על ידי היוצרים של נמלטים.
הערות שוליים

↑  Michael Idato, Inside Prison Break: Chain male, The Sydney Morning Herald, ‏1 February 2006
↑  על פי פרק 22 בעונה 4 מייקל נהרג בשנת 2005, אולם על פי הפרק הראשון בעונה חמש מייקל מת בשנת 2010
| --- | --- |
בקרת זהויות :  PLWABN: 9812692363405606  BNE: XX4654977  BnF: cb15677937v (data)  LCCN: n2006094829  VIAF: 227045817   WorldCat (עם VIAF): 227045817 
בית הסוהר ג'ולייט
אלף ואחת אמריקות

| --- | --- |

כריס ולון
 סוגה:  סדרת אנימציה לילדים, הרפתקאות
 מדבבים בעברית:  הטלוויזיה החינוכית מיכאל הנגבי (כריס), דב רייזר (מספר) ערוץ הילדים אפי בן-ישראל (כריס), ניקו בר (לון), דן תורן
 ארץ מקור:  ספרד
 שפות:  ספרדית 
 מספר עונות:  1 
 מספר פרקים:  26
 הפקה
 אורך פרק:  30 דקות.
 שידור
 רשת שידור בישראל:  הטלוויזיה החינוכית, ערוץ הילדים
 תקופת שידור מקורית:  1991
 קישורים חיצוניים
 דף התוכנית ב-IMDb
 
אלף ואחת אמריקות (בספרדית: Las mil y una... Americas) היא סדרת אנימציה ספרדית שהופקה לטלוויזיה ב-1991. הסדרה נכתבה לכבוד חגיגות 500 שנה למסע לגילוי אמריקה על ידי כריסטופר קולומבוס ב-1492. הסדרה שודרה בטלוויזיה החינוכית הישראלית ב-1992, ומאוחר יותר בדיבוב עברי שונה בערוץ הילדים, כולל שיר פתיחה וסיום שונים מהסדרה בטלוויזיה החינוכית.
הסדרה עוקבת אחר עלילותיהם של כריס, נער בן 10 וכלבו הצהבהב לון. כריס מוצא במקרה בעליית הגג את הספרים שסבו הביא איתו ממסעותיו באמריקה, ובאמצעותם מפליגים כריס ולון בדמיון אל ההתרחשויות ההיסטוריות של העמים השונים אשר חיו באמריקה.